**Narodna knjižnica i čitaonica Gunja**

U Gunji, 07.studenoga 2022.

**FINANCIJSKI PLAN NARODNE KNJIŽNICE I ČITAONICE GUNJA ZA 2023. GODINU**

**Obrazloženje**

Proračunski korisnik 50784 Narodna knjižnica i čitaonica Gunja

Narodna knjižnica i čitaonica Gunja ima status javne ustanove koja obavlja knjižničnu djelatnost. Osnivač Knjižnice je Općina Gunja. Knjižnica je osnovana 29. svibnja 2018. godine na temelju Odluke o osnivanju Javne ustanove „Narodna knjižnica i čitaonica Gunja“ (KLASA: 612-04/18-01/981, URBROJ: 2212/07-18-1). Knjižnica ima svojstvo pravne osobe te je upisana u registar Trgovačkog suda u Osijeku 4. ožujka 2019. godine pod matičnim brojem subjekta upisa (MBS) 05063671 Rješenjem pod brojem TT-19/1306-2. Sredstva za rad Knjižnice osiguravaju se iz Proračuna Općine Gunja. Knjižnica ima jednu zaposlenu osobu. Djelatnost knjižnice obuhvaća: nabavu knjižnične građe i izgradnju knjižničnih zbirki, stručnu obradu knjižnične građe prema stručnim standardima, što uključuje izradu informacijskih pomagala u tiskanom i/ili elektroničkom obliku, pohranu, čuvanje i zaštitu knjižnične građe te provođenje mjera zaštite knjižnične građe koja je kulturno dobro, pružanje informacijskih usluga, posudbu i davanje na korištenje knjižnične građe, uključujući međuknjižničnu posudbu, digitalizaciju knjižnične građe, usmjeravanje i podučavanje korisnika pri izboru i korištenju knjižnične građe, vođenje dokumentacije i prikupljanje statističkih podataka o poslovanju, knjižničnoj građi, korisnicima i o korištenju usluga knjižnice, prikupljanje statističkih podataka vezanih uz provedbu propisa kojima se uređuju autorska i srodna prava, pripremanje kulturnih, informacijskih, obrazovnih i znanstvenih sadržaja i programa te obavljanje i drugih poslova sukladno Zakonu i drugim propisima. Knjižnica će tijekom razdoblja od 2023. do 2025. omogućiti svim korisnicima i svim zainteresiranim pristup informacijama i izvorima znanja, poticati čitanje i druge kulturne aktivnosti, organizirati radionice i književne susrete, surađivati sa lokalnim zajednicama i udrugama te se uključiti u kulturni život Općine Gunja.

Zakonske i druge pravne osnove:

Financijski plan izrađen je na temelju zakonske osnove: Zakon o knjižnicama i knjižničnoj djelatnosti NN 17/419; 98/19; i 114/22, Statut Javne ustanove Narodne knjižnice i čitaonice Gunja Zakon o proračunu, Pravilnik o proračunskim klasifikacijama (Narodne novine, br. 26/10, 120/13 i 1/2020), Pravilnik o proračunskom računovodstvu i računskom planu (Narodne novine, br.124/14, 115/15, 87/16, 3/18 i 126/19 i 144/21) i Upute za izradu plana proračuna sa projekcijama za razdoblje od 2023. do 2025. godine.

**Program Stručna knjižnična i informacijska djelatnost**

Program Stručna knjižnična i informacijska djelatnost (u sklopu Glavnog programa G03 Javne potrebe u kulturi, športu i ostalim društvenim djelatnostima) odnosi se na financiranje djelatnosti Narodne knjižnice i čitaonice Gunja, a obuhvaća ukupno 7 (sedam) aktivnosti:

|  |  |
| --- | --- |
| Aktivnosti  Ukupno | PLAN ZA 2023.  32.438,49 EUR |
| Redovna knjižnična djelatnost | 23.911,09 EUR |
| Nabava knjižnične građe | 4.645,27 EUR |
| Mjesec hrvatske knjige | 729,97 EUR |
| Međunarodni dan dječje knjige“ | 265,44 EUR |
| Program za djecu „Ljeto u knjižnici“ | 530,90 EUR |

Nabava uredske opreme i namještaja 2.090,38 EUR

Program „Noć knjige“ 265,44 EUR

*Opis programa:*

Za program Stručna knjižnična i informacijska djelatnost planirana su ukupna sredstva u iznosu od 32.438,49 EUR za potrebe financiranja rashoda poslovanja, materijalnih i financijskih rashoda, provođenja aktivnosti nabave knjižnične građe i uredske opreme te za potrebe organiziranja kulturnih manifestacija (Mjesec hrvatske knjige), programa za djecu „Dan za priču“ , „Ljeto u knjižnici“. „Međunarodni dan dječje knjige“ i „Noć knjige“ Opći prihodi i primici Općine Gunja za stručnu knjižničnu i informacijsku djelatnost, odnosno za financiranje rashoda poslovanja, materijalnih i financijskih rashoda te rashoda za nabavu knjižnične građe u iznosu su od 26.233,59 EUR.

*Ciljevi:*

* zadovoljavanje osnovnih informacijskih i kulturnih potreba
* poticanje čitanja i drugih kulturnih aktivnosti
* poticanje cjeloživotnog učenja
* razvijanje kreativnosti
* unaprjeđivanje ukupnog kulturnog života zajednice

*Pokazatelji uspješnosti:*

* nabava knjižnične građe prema potrebama korisnika
* sudjelovanje u kulturnim događajima na području Općine Gunja
* održane radionice i igraonice u suradnji s lokalnim ustanovama i udrugama
* formiranje knjižničnog fonda: 10.000 jedinica knjižnične građe
* planirani broj korisnika: 300

***Aktivnost Redovna knjižnična djelatnost***

Narodnu knjižnicu i čitaonicu Gunja financira Općina Gunja, kao njezin osnivač. Aktivnost redovne knjižnične djelatnosti za 2023. godinu iznosi ukupno 23.911,09 eura.

|  |  |
| --- | --- |
| Aktivnost | Plan 2022. |
| Aktivnost Redovna knjižnična djelatnost | 23.911,09 eura |

*Opis aktivnosti:*

U Knjižnici je zaposlena jedna osoba. U aktivnost Redovna knjižnična djelatnost ubraja se plaća za redovan rad sa svim doprinosima, božićnica, uskrsnica, regres (ostali rashodi za zaposlene) te materijalni i financijski rashodi.

Rashodi za zaposlene: Rashode za zaposlene (jedna osoba zaposlena) za godinu dana financira osnivač, Općina Gunja, a iznose ukupno 17.376,73 eur (bruto plaća, ostali rashodi za zaposlene: božićnica, uskrsnica, regres, doprinosi za obvezno zdravstveno osiguranje).

Materijalni rashodi: Prihodima iz Općinskog proračuna, prihodima za posebne namjene (članarine) i donacijama (nagrada) predviđeno je financiranje materijalnih rashoda u iznosu od 6.202,54 eura (službena putovanja, naknade za prijevoz na posao i s posla, stručno usavršavanje zaposlenika, uredske materijale, usluge pošte, knjigovodstvene usluge, računalne usluge te reprezentacija) te financijskih rashoda u koja se ubrajaju bankarske usluge. Opći prihodi primici u iznosu su od 6.069,68 eura, a prihodi za posebne namjene (članarine) u iznosu su od 132,86 eura.

***Aktivnost Nabava knjižnične građe***

Planirana sredstva za nabavu knjižnične građe za 2023. godinu u iznosu su od 4.645,27 eur. Planirano je da će se iz Općinskog proračuna osigurati 663,61 eura, od Vukovarsko-srijemske županije 1.327,20 eura i Ministarstva kulture i medija 2.654,46 eura.

|  |  |
| --- | --- |
| Aktivnost | Plan 2022. |
| Aktivnost Nabava knjižnične građe | 4.645,27 eura |

*Opis aktivnosti:*

Nabava knjižnične građe uključuje: beletristiku, stručnu literaturu iz svih područja znanja, referentnu literaturu, dječju literaturu, periodiku te neknjižnu građu (DVD-ovi).

*Ciljevi aktivnosti:*

Cilj je zadovoljiti potrebe za znanjem i informacijama, obrazovanjem i cjeloživotnim učenjem. Ostvarenje cilja mjerit će se brojem nabavljenih knjiga, a uspješnost brojem posudbi knjižnične građe i posjeta Knjižnici vezanih za posudbu. Korisnici knjižničnih usluga su svi članovi upisani u Knjižnicu s područja Općine Gunja i okolice, ali i svi zainteresirani.

*Pokazatelji uspješnosti:* Uvidom u fond Knjižnica trenutno raspolaže sa preko 7.500 jedinica knjižnične građe. Ciljana vrijednost za 2023. iznosi oko 1500 novih jedinica knjižnične građe (uključuje i donacije). Kao pokazateljima uspješnosti, odnosno učinka smatraju se: nabava knjižnične građe prema potrebama korisnika, posudba knjižnične građe: knjiga i drugih medija te posjete korisnika uz posudbu knjižnične građe.

***Aktivnost Mjesec hrvatske knjige***

Tijekom razdoblja od 15. listopada do 15. studenoga, Knjižnica će u sklopu Mjeseca hrvatske knjige organizirati kulturna događanja i aktivnosti s ciljem promicanja čitanja, pisanja, kreativnosti i općenito kulturnog razvoja. Prema Financijskome planu Javne ustanove Narodne knjižnice i čitaonice Gunja za 2023. godinu, planiran je iznos od 729,97 eur za potrebe organiziranja Mjeseca hrvatske knjige. ( Izvor financiranja JLSP Gunja)

|  |  |
| --- | --- |
| Aktivnost | Plan 2023. |
| Aktivnost Mjesec hrvatske knjige | 729,97 eur |

*Ciljevi:*

* obilježiti Mjesec hrvatske knjige u Knjižnici; organizirati književne susrete i tribine, izložbe umjetničkih radova i kreativne radionice
* promicati lokalnu kulturnu baštinu.

*Pokazatelji uspješnosti:*

* organiziranje kulturnih događaja u prostorima Knjižnice
* suradnja sa udrugama s područja općine
* posjećenost programa .

*Pokazatelji rezultata:*

* besplatno učlanjenje učenika 1. razreda OŠ, besplatno učlanjenje novih članova
* održana književna predstavljanja te kreativne radionice i igraonice.

***Aktivnost: Program za djecu „Međunarodni dan dječje knjige“***

Međunarodni dan dječje knjige obilježava se 1967.g. 2. travnja, na obljetnicu rođenje Hansa C. Andersena, autora nekih od najpoznatijih svjetskih bajki, a njime se želi ukazati važnost dječje književnosti i ljubavi prema čitanju. Prema Financijskome planu Javne ustanove Narodne knjižnice i čitaonice Gunja za 2023. godinu, planiran je iznos od 265,44 eur za potrebe organiziranja igraonica (Izvor financiranja: JLPS Gunja).

|  |  |
| --- | --- |
| Aktivnost | Plan 2023. |
| Aktivnost Program za djecu „ Međunarodni dan dječje knjige“ | 265,44 eur |

*Ciljevi:*

* poticanje čitanja, promicanje međunarodnog razumijevanja, te stjecanje navike posjećivanja knjižnice
* kvalitetno provođenje slobodnog vremena
* razvijanje kreativnosti i mašte, te poticanje distribucije kvalitetnih dječjih knjiga, osobito u zemljama u razvoju i globalno zaštitu prava djeteta

*Pokazatelji uspješnosti:*

* organiziranje čitanja knjiga i njihova usporedba filmskim inačicama( AV ) za djecu
* nabava dječjih knjiga i AV
* posjećenost programa

*Pokazatelji rezultata:*

* povećanje broja korisnika knjižnice
* održavanje igraonica čitaonica tijekom cijele godine

***Aktivnost: Program za djecu „Ljeto u knjižnici“***

Tijekom ljetnih školskih praznika, Knjižnica će organizirati aktivnosti za djecu i mlade s ciljem promicanja čitanja, pisanja, kreativnosti i cjeloživotnog učenja, stvaranja pozitivnog ozračja u knjižnici i pružanja vremena i prostora za kvalitetno provođenje slobodnog vremena. Prema Financijskome planu Javne ustanove Narodne knjižnice i čitaonice Gunja za 2023. godinu, planiran je iznos od 530,90eur za potrebe organiziranja ljetnih radionica (Izvor financiranja: JLSP Gunja).

|  |  |
| --- | --- |
| Aktivnost | Plan 2023. |
| Aktivnost Program za djecu „Ljeto u knjižnici“ | 530,90 eur |

*Ciljevi:*

* poticanje čitanja i stjecanje navike posjećivanja knjižnice
* kvalitetno provođenje slobodnog vremena
* razvijanje kreativnosti i mašte

*Pokazatelji uspješnosti:*

* organiziranje kreativnih radionica za djecu
* nabava potrebne opreme
* posjećenost programa

*Pokazatelji rezultata:*

* rad s mladima: stvaranje pozitivnog ozračja knjižnice
* povećanje broja korisnika knjižnice
* održavanje radionica tijekom ljetnih praznika

***Aktivnost: Nabava uredske opreme i namještaja „Čitalački kutak“***

Ovim projektom želimo ponajprije najmlađe korisnike naše knjižnice, uz radionice privući u čitateljski kutak koji bi se samo svojim izgledom isticao među ostalim čitateljskim kutovima u VSŽ već i u RH. Prema financijskom planu Javne ustanove Narodne knjižnice i čitaonice Gunja za 2023. godinu za ovu aktivnost predviđaju se sredstva VSŽ u iznosu od 2.090,38 eur

Aktivnost Plan 2023

Aktivnost Program „Nabava uredske opreme 2.090,38 eur

i namještaja-Čitalački kutak

*Ciljevi:*

* Poticanje čitanja i stjecanja navike dolaska u knjižnice
* Pronalaženje mjesta za kreativnost, te pronalaženje mira u alternativnom okruženju knjižnice

*Pokazatelji uspješnosti:*

* Nabavka namještaja i opreme
* Posječenost programa

*Pokazatelji rezultata:*

* Povećanje korisnika knjižice, kako mladih tako i onih treće životne dobi te im ćivot učiniti što kvalitetnijim.

***Aktivnost : „ Noć knjige“***

Svjetski dan knjige i autorskih prava ( 23. travnja) i Dan hrvatske knjige (22. travnja) kao poticaj razgovoru o statusu i važnosti knjige u suvremenom društvu potiče kulturu čitanja i uvažavanje knjige kao kulturnog i civiliziranog dosega. Projekt se odvija u svim kulturnim ustanovama ali i drugim objektima koji prate obilježavanje manifestacije. Prema financijskom planu Javne ustanove Narodne Knjižnice i čitaonice Gunja za 2023. godinu predviđena su sredstva i proračuna JLSP Gunja u ukupnom iznosu od 265,44 eur.

**Aktivnost „ Plan 2023**

Aktivnost programa „ Noć knjige“ 265,44 eur

*Ciljevi:*

* Potaknuti kulturu čitanja i uvažavanje knjige kao civiliziranog i kulturnog opsega te dati poticaj razgovoru o statusu knjige u suvremenom društvu
* Poticati na dijalog različitih dobnih i interesnih skupina
* *Pokazatelji uspješnosti:*
* Na istom mjestu u isto vrijeme okupiti različite dobne i interesne skupine korisnika
* Posječenost manifestacije
* Angažiranje poznatih domaćih autora

*Pokazatelj rezultata*

* Pokazati sličnosti i različitosti u pristupu trema istoj temi i istom djelu .s osvrtom na Hrvatska književna djela

*Privitak:*

1. Obrazac – Prijedlog Financijskog plana (proračunski korisnik) za 2023. godinu i projekcija plana za 2024. i 2025. godinu

Vršiteljica dužnosti ravnateljice

Narodne knjižnice i čitaonice Gunja

Žana Kužet, mag.cult. i dipl.knjižničarka